Haas Das...Nuuskas ZA: ANC is aandadig aan moord op ET, sê AWB...Government top brass still sing struggle song
ANC is aandadig aan moord op ET, sê AWB...Government top brass still sing struggle song
ANC is aandadig aan moord op ET, sê AWB
Die Afrikaner-Weerstandsbeweging (AWB) verwerp die motief van ’n loongeskil vir die moord op sy voormalige leier, mnr. Eugène Terre’Blanche, en weier om te aanvaar dat die ANC nie ook aandadig is aan die moord op Terre’Blanche nie, het mnr. André Visagie, sekretaris-generaal van die AWB, gister gesê.
“Die rede waarom ons sê dat Terre’Blanche se moord te wyte is aan die ANC se toedoen, is omdat mnr. Julius Malema (leier van die ANC-jeugliga) ten spyte van ’n hofinterdik voortgaan om haatspraak te verkondig,” het hy gesê.
“Dit is met teleurstelling dat ons kennis neem van mnr. Gwede Mantashe (sekretaris-generaal van die ANC) se regverdiging vir Malema se optrede omdat dit sogenaamd ‘struggle-liedjies’ is wat hulle weier om op te hou sing.
“Indien dit waar is, word gevra waarom Peter Mokaba se struggle-liedjies van 1997 van ‘Kill the Boer, kill the Farmer’ en ‘One Settler, One Bullet’ nie destyds ook geregverdig was deur te sê dat dit tradisionele struggle-liedjies is nie.”
Visagie het gesê Malema wys homself uit “as ’n wettelose burger van hierdie land omdat hy uitdagend die hooggeregshof se interdik wat hom verbied om sy haat­spraakliedjies te sing, ignoreer en daarmee voortgaan”.
Hy het gesê die AWB verwerp die loondispuut as motief vir dié moord, “want ’n mens nader nie jou werkgewer met ’n panga in die hand wanneer jy oor jou loon wil gaan gesels nie; jy doen dit nie in ’n slaapkamer om 18:00 op ’n Saterdag nie; en dit is onsinnig om ’n loondispuut as motief aan te voer aangesien die mens wat die loon moet betaal vir ewig nie weer beskikbaar sal wees om vir uitstaande skulde gedagvaar te word nie”.
Labels: Petr Mokaba One settler 1997 AWB ANC